ભારતમાં આપણે ઘણીવાર સાવ જૂજ અપવાદરૂપ વ્યક્તિઓના વખાણ કરતા હોઈએ છીએ. પરંતુ અમેરિકન અસાધારણવાદ એ અમેરિકન “વ્યવસ્થા” અંગેનો દાવો છે, આ કિસ્સામાં “વ્યવસ્થા”ને સંસ્કૃતિની સમકક્ષ ગણવામાં આવે છે અને તેથી આ એક સાંસ્કૃતિક દાવો છે કે અમેરિકન સંસ્કૃતિ શ્રેષ્ઠ છે. યુ.એસ.એ.માં ડાબેરી અને જમણેરી બંને પ્રકારની વિચારધારાના લોકો અમેરિકન અસાધારણવાદ બાબતે સંમત છે. હા, એ ખરું કે બંને વિચારધારાના લોકો અલગ અલગ કારણોસર આ અંગે સંમત છે. ખ્રિસ્તી જમણેરી વિચારધારા ધરાવતા લોકોનો આ અસાધારણવાદ અંગેનો દાવો બાઈબલ આધારિત છે, અર્થાત એવું વર્ણન જેમાં તેઓ પસંદગીના લોકો છે અને અમેરિકા ચોક્કસ પસંદગીની ભૂમિ છે.